|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**Mihajlo Pupin sgt. 16, 21000 ÚjvidékТel.: +381 21 487 41 83ounz@vojvodinа.gov.rs |
|  | SZÁM: 128-451-219/2019-01. | DÁTUM: 2019. február 13. |

 A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság eszközeinek Vajdaság Autonóm Tartományban az általános és középiskolai oktatási és nevelési programok és projektumok finanszírozására és társfinanszírozására való odaítéléséről szóló szabályzat (Vajdaság AT Hivatalos Lapja, 7/19. szám) 3. szakasza alapján és a Vajdaság Autonóm Tartomány 2019. évi költségvetéséről szóló tartományi képviselőházi rendelettel (Vajdaság AT Hivatalos Lapja, 60/18. szám) kapcsolatban, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

**ÍR KI**

**VAJDASÁG AUTONÓM TARTOMÁNY TERÜLETÉN A KÖZÉPISKOLAI OKTATÁS OKTATÁSI ÉS NEVELÉSI FOLYAMATA SZÍNVONALÁNAK JAVÍTÁSA TERÜLETÉN – A VAJDASÁG AUTONÓM TARTOMÁNYI SZÉKHELYŰ KÖZÉPISKOLÁK DIÁKJAINAK AZ ÚJVIDÉKI OKTATÁSI KIÁLLÍTÁSRA VALÓ SZERVEZETT SZÁLLÍTÁSÁRA VONATKOZÓ PROJEKTUMOK 2019. ÉVI FINANSZÍROZÁSÁRA ÉS TÁRSFINANSZÍROZÁSÁRA**

 A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság a 2019. költségvetési év pénzügyi tervével és lehetőségeivel összhangban, Vajdaság Autonóm Tartomány területén a középiskolai oktatás oktatási és nevelési folyamata színvonalának emelése területén – a Vajdaság autonóm tartományi székhelyű középiskolák diákjainak az újvidéki Oktatási kiállításra való szervezett szállítására vonatkozó projektumokat **3 000 000,00 dinár** összegben fogja a 2019. évben finanszírozni és társfinanszírozni.

 Pályázhatnak a Vajdaság autonóm tartományi középiskolai intézmények, melyeknek alapítója a Szerb Köztársaság, az autonóm tartomány vagy a helyi önkormányzat. A szóban forgó eszközöket a középiskolai oktatási és nevelési folyamat színvonalának javítására – a Vajdaság autonóm tartományi székhelyű középiskolás diákoknak a 2019. március 7-étől 9-éig, Újvidéken megrendezésre kerülő oktatási kiállításra való szervezett szállítási költségeire szánták.

A pályázónak a pályázati jelentkezéshez mellékelnie kell:

1. az adóazonosító számának fénymásolatát;
2. független kínálatot a diákoknak Újvidékre, az Oktatási kiállításra való szállítási költségeinek keretét a szolgáltatást igénybe vevő részvevők számának feltüntetésével.

**A KÉRELMEK ELBÍRÁLÁSA ÉS A PÁLYÁZÁS MÓDJA**

Az eszközöknek az igénybe vevők számára való odaítéléséről - a beérkezett kérelmeket megvitató pályázati bizottság javaslatára - az oktatásban illetékes tartományi titkár dönt.

 Az eszközök odaítélésének kritériumai a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság eszközeinek Vajdaság Autonóm Tartományban az általános és középiskolai oktatás finanszírozására és társfinanszírozására való odaítéléséről szóló szabályzat 11. szakasza 2. pontjának 1., 2. és 5. fordulatával összhangban a következők:

- a célcsoport nagysága,

- a projekt szerinti célcsoport bevonásának foka,

- a partnerszervezeteknek a projekt realizálásába való bevontsága.

A Titkárság fenntartja a jogát, hogy a kérelmezőtől, szükség szerint, hiánypótlást vagy további információkat kérjen.

Ha a kérelmet olyan személy írja alá, aki erre felhatalmazást kapott, az aláíráshoz feltétlenül csatolni kell a szabályos felhatalmazást.

A pályázati kérelmeket írásban, a Titkárság honlapján megjelentetett egységes formanyomtatványon kell benyújtani.

**Egy jogi személy egy kérelmet nyújthat be.**

A pályázat eredményeit közzé kell tenni a Titkárság internetes honlapján.

**A pályázatra való jelentkezés határideje 2019. február 21-e.**

A kérelmeket a szükséges csatolt dokumentumokkal az alábbi címre kell elküldeni:

Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

„Pályázat a diákoknak az Oktatási kiállításra való szervezett szállítására”

Mihajlo Pupin sgt. 16.

21000 Újvidék

(Pokrajinski sekretarijat za obrazovanje, propise, upravu

i nacionalne manjine-nacionale zajednice.

„Konkurs za troškove organizovanog prevoza učenika na Sajam obrazovanja“

Bulevar Mihajla Pupina 16

21000 Novi Sad)

A Bizottság nem vitatja meg:

* a hiányos,
* késve érkező,
* szabálytalan (a jogosulatlan és a pályázat tárgyától eltérő alanyok által benyújtott) kérelmeket,
* a pályázat tervezett rendeltetésétől eltérő kérelmeket,
* azoknak az igénybe vevőknek a kérelmeit, akik az előző időszakban számukra odaítélt eszközöket nem támasztották alá pénzügyi és narratív jelentésekkel.

 Az eszközök odaítélése iránti kérelem formanyomtatványa a Tartományi Oktatási, Jogalkotási, Közigazgatási és Nemzeti Közösségi – Nemzeti Kisebbségi Titkárság [**www.puma.vojvodina.gov.rs**](http://www.puma.vojvodina.gov.rs) hivatalos honlapjáról **2019. február 13-ától** letölthető.

 A pályázattal kapcsolatos tájékoztatás a 021/487 41 83, 487 41 57-es telefonszámokon kapható.

 Nyilas Mihály

 TARTOMÁNYI TITKÁR